borgjødsel
Store norske leksikon,Teknologi og industri,Landbruk,Gjødsel og plantevern,Gjødsel
Borgjødsel er spesialgjødsel for tilførsel av bor. Bor tilhører mikronæringsstoffene i gjødsellæra. Det er i små mengder nødvendig for normal vekst og utvikling hos planter. Innholdet i friske enfrøbladete ligger på mellom seks og tolv milligram per kilogram tørrstoff; tofrøbladete har mellom 25 og 80 milligram per kilogram tørrstoff.
Fullgjødseltypene i Norge er tilsatt 0,2 prosent bor for å forebygge mangel. Kalksalpeter produseres i en egen kvalitet som inneholder 0,3 prosent bor (Nitrabor) beregnet på vekster utsatt for bormangel. Ved for lite tilgjengelig bor oppstår mangelsykdommen bormangel, for eksempel i kålrot der den blir kalt vatersott. Det fins egne bladgjødseltyper til sprøyting mot bormangel, for eksempel solubor. Til innblanding i jord, som en vet har lavt borinnhold kan det passe med 1 til 1,5 kilogram solubor per dekar.Ved dyrking av veksthusplanter i sirkulerende næringsløsning vil borinnholdet i løsningen normalt være omkring 0,15 til 0,25 milligram per liter. Les mer i Store norske leksikon gjødsel jordbruk